CELEX: 32006D0771(01)
Language: lt
Date: 1163030400000
Title: 2006/771/EB: 2006 m. lapkričio 9 d. Komisijos sprendimas dėl suderinto radijo spektro naudojimo mažojo nuotolio įrenginiuose (pranešta dokumentu Nr. C(2006) 5304)   (Tekstas svarbus EEE)

11.11.2006   
            
            
               LT
            
            
               Europos Sąjungos oficialusis leidinys
            
            
               L 312/66
            
         
      KOMISIJOS SPRENDIMAS
   
   2006 m. lapkričio 9 d.
   dėl suderinto radijo spektro naudojimo mažojo nuotolio įrenginiuose
   (pranešta dokumentu Nr. C(2006) 5304)
   (Tekstas svarbus EEE)
   (2006/771/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. kovo 7 d. Europos Parlamento ir Tarybos sprendimą Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (1), ypač į jo 4 straipsnio 3 dalį,
   kadangi:
   
               (1)
            
            
               Europos bendrijoje bei pasaulyje naudojama vis daugiau mažojo nuotolio įrenginių ir jiems tenka vis svarbesnis vaidmuo ekonomikoje ir kasdieniame piliečių gyvenime, kur šie įrenginiai įvairiai pritaikomi signalizacijoms, vietinio ryšio, durų atidarymo įrangai ar medicininiams implantams. Taikomųjų priemonių, pagrįstų mažojo nuotolio įrenginių veikimu, kūrimas Europos bendrijoje galėtų padėti siekti ir konkrečių Bendrijos politikos tikslų, pavyzdžiui, pabaigti kurti vidaus rinką, skatinti naujoves ir mokslinius tyrimus, kurti informacinę visuomenę.
            
         
               (2)
            
            
               Mažojo nuotolio įrenginiai paprastai yra masinės prekybos rinkoje parduodami ir (arba) kilnojamieji įrenginiai, kurie gali būti lengvai transportuojami ir naudojami abipus sienų, bet spektro naudojimo sąlygų skirtumai trukdo laisvai juos naudoti, didina gamybos sąnaudas ir žalingųjų trukdžių kitiems radijo taikymo būdams bei paslaugoms atsiradimo riziką. Todėl siekiant plėsti šios rūšies įrenginių vidaus rinką, palaikyti ES gamybos pramonės konkurencingumą didinant masto ekonomiją ir siekiant mažinti vartotojų išlaidas būtina, kad radijo spektrą Bendrijoje būtų galima naudoti suderintomis techninėmis sąlygomis.
            
         
               (3)
            
            
               Kadangi šios rūšies įrenginiai naudoja radijo spektrą spinduliuodami maža galia bei nedideliu nuotoliu, paprastai būna nedidelė tikimybė, kad tokie įrenginiai kels radijo trukdžius kitiems spektrą naudojantiems įrenginiams. Todėl šie įrenginiai gali dalytis tomis pačiomis dažnių juostomis su kitomis tarnybomis, kurioms yra taikoma arba nėra taikoma leidimų sistema, nekeldami joms žalingųjų trukdžių, taip pat gali veikti kartu su kitais mažojo nuotolio įrenginiais. Todėl jiems neturėtų būti taikoma Europos Parlamento ir Tarybos direktyvoje 2002/20/EB (2) (Leidimų direktyva) nustatyta leidimų sistema. Be to, radijo ryšio tarnybos, kaip jos yra apibrėžtos Tarptautinės telekomunikacijų sąjungos Radijo ryšio reglamente, turi pirmumą mažojo nuotolio įrenginių atžvilgiu ir iš jų nereikalaujama užtikrinti atskirų tipų mažojo nuotolio įrenginių apsaugą nuo radijo trukdžių. Kadangi mažojo nuotolio įrenginių naudotojams negali būti garantuota apsauga nuo trukdžių, šių įrenginių apsauga nuo radijo ryšio tarnybų keliamų žalingųjų trukdžių, kaip ir apsauga nuo kitų pagal Bendrijos ar nacionalinius teisės aktus naudojamų mažojo nuotolio įrenginių keliamų žalingųjų trukdžių, yra mažojo nuotolio įrenginių gamintojų pareiga. Pagal 1999 m. kovo 9 d. Europos Parlamento ir Tarybos direktyvą 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo (RRTGĮ direktyva) (3), gamintojai turėtų užtikrinti, kad mažojo nuotolio įrenginiai veiksmingai naudos radijo dažnių spektrą ir nekels žalingųjų trukdžių kitiems mažojo nuotolio įrenginiams.
            
         
               (4)
            
            
               Daugelis šių įrenginių pagal 2000 m. balandžio 6 d. Komisijos sprendimą 2000/1999/EB, nustatantį pradinę radijo ryšio įrenginių ir telekomunikacijų galinių įrenginių klasifikaciją ir susijusius žymeklius (4), priimtą vadovaujantis RRTGĮ direktyvos 4 straipsnio 1 dalimi, jau yra priskirti arba ateityje greičiausia bus priskirti „1 klasės“ įrenginiams. Sprendime 2000/299/EB pripažįstamas „1 klasės“ sąlygas atitinkančių radijo sąsajų lygiavertiškumas, todėl radijo įrenginius galima parduoti rinkoje ir be apribojimų naudoti visoje Bendrijoje.
            
         
               (5)
            
            
               Kadangi suderinto spektro ir su tuo susijusių naudojimo sąlygų prieinamumas lemia „1 klasės“ klasifikaciją, priėmus šį sprendimą bus įtvirtintas šios jau nustatytos klasifikacijos tęsiamumas.
            
         
               (6)
            
            
               Todėl Komisija, vadovaudamasi Sprendimo dėl radijo spektro 4 straipsnio 2 dalimi, 2004 m. kovo 11 d. mandatu pavedė (5) CEPT suderinti dažnių, kuriais gali veikti mažojo nuotolio įrenginiai, naudojimą. Vykdydama šį pavedimą, CEPT 2004 m. lapkričio 15 d. ataskaitoje (6) nustatė laisvai Europos bendrijoje taikomų mažojo nuotolio įrenginiams skirtų derinimo priemonių sąrašą ir pareiškė, kad CEPT pasiektam teisiniam dažnių derinimo stabilumui užtikrinti valstybės narės turėtų prisiimti griežtesnius įsipareigojimus. Taigi yra būtina sukurti mechanizmą, kuris teisiškai įpareigotų Europos Bendrijoje laikytis tokio suderinimo priemonių.
            
         
               (7)
            
            
               Valstybės narės nacionaliniu lygmeniu gali leisti naudoti įrenginius ir mažiau griežtomis sąlygomis, kokios nustatytos šiame sprendime. Tačiau šiuo atveju ta įranga negalėtų būti naudojama visoje Bendrijoje be apribojimų, o pagal RRTGĮ direktyvos klasifikaciją ji turėtų būti laikoma „2 klasės“ įranga.
            
         
               (8)
            
            
               Derinant dažnių naudojimą pagal šį sprendimą, neatmetama ir valstybių narių galimybė (vadovaujantis Sprendimo dėl radijo spektro 4 straipsnio 5 dalimi) taikyti pagrįstai nustatytus pereinamuosius laikotarpius arba sudaryti susitarimus dėl bendrų radijo spektro naudojimo būdų. Šių priemonių turėtų būti imamasi kuo rečiau, nes tai mažintų „1 klasės“ klasifikacijos privalumus.
            
         
               (9)
            
            
               Šis nespecializuotas sprendimas dėl techninio naudojimo sąlygų suderinimo taikomas nepažeidžiant konkrečioms radijo dažnių juostoms ir įrenginių rūšims Europos Bendrijoje taikomų naudojimo sąlygų, suderintų kitais sprendimais, kaip antai 2004 m. liepos 8 d. Komisijos sprendimu 2004/545/EB dėl radijo spektro 79 GHz dažnių juostoje suderinimo automobilinių mažojo nuotolio radijo ryšio įrenginių naudojimui Bendrijoje (7), 2005 m. sausio 17 d. Komisijos sprendimu 2005/50/EB dėl 24 GHz radijo dažnių juostos suderinimo automobilinių mažojo nuotolio radaro ryšio įrenginių terminuotajam naudojimui Bendrijoje (8), 2005 m. liepos 11 d. Komisijos sprendimu 2005/513/EB dėl suderinto radijo spektro naudojimo 5 GHz dažnių juostoje įdiegiant belaides prieigos sistemas, įskaitant vietinio radijo ryšio tinklus (WAS/RLAN) (9), arba 2005 m. gruodžio 20 d. Komisijos sprendimu 2005/928/EB dėl 169,4–169,8125 MHz dažnių juostos naudojimo suderinimo Bendrijoje (10).
            
         
               (10)
            
            
               Spektru turėtų būti naudojamasi prisilaikant visuomenės sveikatos apsaugai skirtais Bendrijos teisės aktais, ypač Europos Parlamento ir Tarybos direktyva 2004/40/EB (11) ir Rekomendacija 1999/519/EB (12). Sveikatos apsauga, susijusi su radijo įrenginiais, užtikrinama laikantis pagrindinių RRTGĮ direktyvoje tokiai įrangai nustatytų reikalavimų.
            
         
               (11)
            
            
               Sparčiai kintant technologijoms ir visuomenės poreikiams, atsiras naujų mažojo nuotolio įrenginių pritaikomumo būdų, todėl spektro suderinimo sąlygas nuolat reikės persvarstyti atsižvelgiant į ekonominę naujų taikymo būdų naudą ir pramonės bei vartotojų reikalavimus. Šio vystymosi eigą kontroliuos valstybės narės. Taigi bus būtinas pastovus šio sprendimo atnaujinimas atsižvelgiant į rinkos poreikius ir technologijų plėtrą. Remiantis valstybių narių surinkta ir Komisijai pateikta informacija priedas turės būti persvarstomas ne mažiau kaip kartą per metus. Persvarstymą galima bus pradėti ir tais atvejais, kai valstybė narė, vadovaudamasi RRTGĮ direktyvos 9 straipsniu, imsis atitinkamų priemonių. Jeigu persvarsčius bus nustatyta būtinybė iš dalies pakeisti šį sprendimą, tada dėl pakeitimų bus sprendžiama pagal įgyvendinimo priemonių priėmimo procedūras, nurodytas Sprendime dėl radijo spektro. Atnaujinant galima nustatyti pereinamuosius laikotarpius, atsižvelgiant į konkrečią susidariusią padėtį.
            
         
               (12)
            
            
               Šiame sprendime numatytos priemonės atitinka Radijo spektro komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo tikslas yra suvienodinti radijo dažnių juostas ir susijusius techninius parametrus, siekiant nustatyti ir veiksmingai naudoti radijo spektrą mažojo nuotolio įrenginiuose išnaudojant privalumus, kuriuos teikia šių įrenginių priskyrimas „1 klasei“ pagal Komisijos sprendimą 2000/299/EB.
   2 straipsnis
   Šiame sprendime:
   
               1)
            
            
               mažojo nuotolio įrenginys – mažais atstumais veikiantys nedidelės galios radijo siųstuvai, leidžiantys naudotis vienakrypčiu arba dvikrypčiu ryšiu;
            
         
               2)
            
            
               neinterferencine teise – neinterferencine teise veikiantys radijo ryšio įrenginiai yra tokie įrenginiai, kurie negali kelti žalingųjų trukdžių bet kokioms radijo ryšio tarnyboms ir negali būti reikalaujama šių įrenginių apsaugos nuo žalingųjų trukdžių, kuriuos gali kelti radijo ryšio tarnybos.
            
         3 straipsnis
   1.   Valstybės narės, laikydamosi konkrečių sąlygų ir įgyvendinimo terminų, apibrėžtų šio sprendimo priede, paskirs radijo dažnių juostas naudoti neišskirtine bei neinterferencine teisėmis mažojo nuotolio įrenginiams.
   2.   Valstybės narės, vadovaudamosi Sprendimo dėl radijo spektro 4 straipsnio 5 dalimi, gali kreiptis dėl pereinamųjų laikotarpių nustatymo ir (arba) susitarimų dėl bendrų radijo spektro naudojimo būdų ir neatsižvelgdamos į 1 dalį.
   3.   Šiuo sprendimu nepažeidžiama valstybių narių teisė leisti naudotis dažnių juostomis, laikantis mažiau griežtų, nei šio sprendimo priede pateikti, reikalavimų.
   4 straipsnis
   Valstybės narės nuolat stebi ir nagrinėja atitinkamų radijo dažnių juostų naudojimą ir praneša Komisijai apie padarytas išvadas, leidžiančias reguliariai ir laiku persvarstyti šį sprendimą.
   5 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. lapkričio 9 d.
      
         
            Komisijos vardu
         
         Viviane REDING
         
         
            Komisijos narė
         
      
   
   
      (1)  OL L 108, 2002 4 24, p. 1.
   
      (2)  OL L 108, 2002 4 24, p. 21.
   
      (3)  OL L 91, 1999 4 7, p. 10.
   
      (4)  OL L 97, 2000 4 19, p. 13.
   
      (5)  Pavedimas CEPT ištirti tolesnį mažojo nuotolio įrenginiuose naudojamų dažnių juostų derinimą.
   
      (6)  Galutinė ERK ataskaita, parengta vykdant EK pavedimą CEPT dėl mažojo nuotolio įrenginių radijo spektro suderinimo.
   
      (7)  OL L 241, 2004 7 13, p. 66.
   
      (8)  OL L 21, 2005 1 25, p. 15.
   
      (9)  OL L 187, 2005 7 19, p. 22.
   
      (10)  OL L 344, 2005 12 27, p. 47.
   
      (11)  OL L 159, 2004 4 30, p. 1.
   
      (12)  OL L 199, 1999 7 30, p. 59.
   
      PRIEDAS
      Suderintos mažojo nuotolio įrenginiams skirtos radijo dažnių juostos ir šių įrenginių techniniai parametrai
      
                  Mažojo nuotolio įrenginio tipas
               
               
                  Radijo dažnių juosta (-os) ir (arba) atskiri dažniai
               
               
                  Didžiausioji galia ir (arba) lauko stiprumas
               
               
                  Papildomi reguliavimo parametrai Trukdžių mažinimo reikalavimai
               
               
                  Kiti apribojimai
               
               
                  Įgyvendinimo terminas
               
            
                  Nespecifinės paskirties mažojo nuotolio įrenginiai (1)
                  
               
               
                  26,957–27,283 MHz
               
               
                  10 mW efektyvioji spinduliuotės galia (e.r.p.), atitinkanti 42 dBμA/m 10 m atstumu
               
               
                   
               
               
                  Neleidžiama naudoti vaizdo signalams perduoti
               
               
                  2007 m. birželio 1 d.
               
            
                  40,660–40,700 MHz
               
               
                  10 mW e.r.p.
               
               
                   
               
               
                  Neleidžiama naudoti vaizdo signalams perduoti
               
               
                  2007 m. birželio 1 d.
               
            
                  433,05–434,79 MHz
               
               
                  10 mW e.r.p.
               
               
                  Veikos ciklo trukmė (2): iki 10 %
               
               
                  Neleidžiama naudoti garso, balso ir vaizdo signalams perduoti
               
               
                  2007 m. birželio 1 d.
               
            
                  868,0–868,6 MHz
               
               
                  25 mW e.r.p.
               
               
                  Veikos ciklo trukmė (2): iki 1 %
               
               
                  Neleidžiama naudoti vaizdo signalams perduoti
               
               
                  2007 m. birželio 1 d.
               
            
                  868,7–869,2 MHz
               
               
                  25 mW e.r.p.
               
               
                  Veikos ciklo trukmė (2): iki 0,1 %
               
               
                  Neleidžiama naudoti vaizdo signalams perduoti
               
               
                  2007 m. birželio 1 d.
               
            
                  869,4–869,65 MHz
               
               
                  500 mW e.r.p.
               
               
                  Veikos ciklo trukmė (2): iki 10 %
                  Kanalų atskyrimas: 25 kHz, tačiau visa juosta gali būti naudojama ir kaip vienas spartaus duomenų perdavimo kanalas
               
               
                  Neleidžiama naudoti vaizdo signalams perduoti
               
               
                  2007 m. birželio 1 d.
               
            
                  869,7–870 MHz
               
               
                  5 mW e.r.p.
               
               
                  Pritaikymas balso signalams perduoti galimas tik naudojant patobulintus trukdžių slopinimo būdus
               
               
                  Neleidžiama naudoti garso ir vaizdo signalams perduoti
               
               
                  2007 m. birželio 1 d.
               
            
                  2 400-2 483,5 MHz
               
               
                  10 mW ekvivalentinė izotropinės spinduliuotės galia (e.i.r.p.)
               
               
                   
               
               
                   
               
               
                  2007 m. birželio 1 d.
               
            
                  5 725-5 875 MHz
               
               
                  25 mW e.i.r.p.
               
               
                   
               
               
                   
               
               
                  2007 m. birželio 1 d.
               
            
                  Sekimo ir turto stebėjimo sistemos
               
               
                  868,6–868,7 MHz
               
               
                  10 mW e.r.p.
               
               
                  Kanalų atskyrimas: 25 kHz
                  Visa dažnių juosta gali būti naudojama ir kaip vienas spartaus duomenų perdavimo kanalas
                  Veikos ciklo trukmė (2): iki 0,1 %
               
               
                   
               
               
                  2007 m. birželio 1 d.
               
            
                  869,25–869,3 MHz
               
               
                  10 mW e.r.p.
               
               
                  Kanalų atskyrimas: 25 kHz
                  Veikos ciklo trukmė (2): mažiau kaip 0,1 %
               
               
                   
               
               
                  2007 m. birželio 1 d.
               
            
                  869,65–869,7 MHz
               
               
                  25 mW e.r.p.
               
               
                  Kanalų atskyrimas: 25 kHz
                  Veikos ciklo trukmė (2): mažiau kaip 10 %
               
               
                   
               
               
                  2007 m. birželio 1 d.
               
            
                  Saugos įrenginiai socialinėms paslaugoms teikti (3)
                  
               
               
                  869,20–869,25 MHz
               
               
                  10 mW e.r.p.
               
               
                  Kanalų atskyrimas: 25 kHz
                  Veikos ciklo trukmė (2): mažiau kaip 0,1 %
               
               
                   
               
               
                  2007 m. birželio 1 d.
               
            
                  Induktyvieji mažojo nuotolio įrenginiai (4)
                  
               
               
                  20,05–59,75 kHz
               
               
                  72 dBμA/m 10 metrų atstumu
               
               
                   
               
               
                   
               
               
                  2007 m. birželio 1 d.
               
            
                  59,75–60,25 kHz
               
               
                  42 dBμA/m 10 metrų atstumu
               
               
                   
               
               
                   
               
               
                  2007 m. birželio 1 d.
               
            
                  60,25–70 kHz
               
               
                  69 dBμA/m 10 metrų atstumu
               
               
                   
               
               
                   
               
               
                  2007 m. birželio 1 d.
               
            
                  70–119 kHz
               
               
                  42 dBμA/m 10 metrų atstumu
               
               
                   
               
               
                   
               
               
                  2007 m. birželio 1 d.
               
            
                  119–127 kHz
               
               
                  66 dBμA/m 10 metrų atstumu
               
               
                   
               
               
                   
               
               
                  2007 m. birželio 1 d.
               
            
                  127–135 kHz
               
               
                  42 dBμA/m 10 metrų atstumu
               
               
                   
               
               
                   
               
               
                  2007 m. birželio 1 d.
               
            
                  6 765–6 795 kHz
               
               
                  42 dBμA/m 10 metrų atstumu
               
               
                   
               
               
                   
               
               
                  2007 m. birželio 1 d.
               
            
                  13,553–13,567 MHz
               
               
                  42 dBμA/m 10 metrų atstumu
               
               
                   
               
               
                   
               
               
                  2007 m. birželio 1 d.
               
            
                  Aktyvieji medicininiai implantai (5)
                  
               
               
                  402–405 MHz
               
               
                  25 μW e.r.p.
               
               
                  Kanalų atskyrimas: 25 kHz
                  Kitas kanalų apribojimas: dažnių juostos padidinimui atskiri siųstuvai gali būti naudojami sugrupavus gretimus kanalus, kartu naudojant patobulintus trukdžių slopinimo būdus
               
               
                   
               
               
                  2007 m. birželio 1 d.
               
            
                  Belaidžių garso perdavimo sistemų mažojo nuotolio įrenginiai (6)
                  
               
               
                  863–865 MHz
               
               
                  10 mW e.r.p.
               
               
                   
               
               
                   
               
               
                  2007 m. birželio 1 d.
               
            
         (1)  Ši kategorija skirta visiems taikymo būdams, atitinkantiems technines sąlygas (paprastai ji naudojama telemetrijos, nuotolinio valdymo, signalizacijos, bendrojo duomenų perdavimo ir panašiems tikslams).
      
         (2)  Veikos ciklo trukmė – įrenginio aktyvaus spinduliavimo trukmės per valandą bet kuriuo metu procentinė išraiška.
      
         (3)  Saugos įrenginiai socialinėms paslaugoms teikti skirti padėti namie į bėdą patekusiems senyvo amžiaus arba neįgaliems žmonėms.
      
         (4)  Šiai kategorijai priklauso, pavyzdžiui, automobilių imobilizavimo, gyvulių atpažinimo įrenginiai, signalizacijos sistemos, kabelių suradimo, atliekų tvarkymo, asmens atpažinimo, balso perdavimo belaidžiu ryšiu, prieigos kontrolės įrenginiai, artumo jutikliai, apsaugos nuo vagystės sistemos, įskaitant RF apsaugos nuo vagystės sistemas, duomenų perdavimą į rankinius įrenginius, automatiniai nuskaitymo įrenginiai, belaidės valdymo sistemos ir automatinio kelių mokesčio rinkimo įrenginiai.
      
         (5)  Šiai kategorijai priklauso aktyviųjų implantuojamų medicininių prietaisų radijo dalys, kaip apibrėžta 1990 m. birželio 20 d. Tarybos direktyvoje 90/385/EEB dėl valstybių narių įstatymų, reglamentuojančių aktyviuosius implantuojamus medicinos prietaisus, suderinimo.
      
         (6)  Taikymo belaidėse garso perdavimo sistemose būdai, pavyzdžiui: belaidžiai garsiakalbiai; belaidės ausinės; nešiojamos belaidės ausinės, pavyzdžiui, skirtos nešiojamiems CD grotuvams, kasetiniams arba radijo įrenginiams, kuriuos nešiojasi asmuo; belaidės ausinės, skirtos naudoti automobilyje, pavyzdžiui, kartu su radijo arba mobiliuoju telefonu ir kt.; ausyje nešiojami stebėsenos prietaisai, naudojami koncertų ar kitų scenoje vykstančių renginių metu.